รัฐบาลไทย-ข่าวทำเนียบรัฐบาล-กรมการขนส่งทางบก ชวนเจ้าของรถเตรียมความพร้อมก่อนเดินทางช่วงเทศกาลสงกรานต์ จัดกิจกรรม “ตรวจรถฟรี ขับขี่ปลอดภัย”
วันศุกร์ที่ 18 มีนาคม 2565
กรมการขนส่งทางบก ชวนเจ้าของรถเตรียมความพร้อมก่อนเดินทางช่วงเทศกาลสงกรานต์ จัดกิจกรรม “ตรวจรถฟรี ขับขี่ปลอดภัย”
กรมการขนส่งทางบก ชวนเจ้าของรถเตรียมความพร้อมก่อนเดินทางช่วงเทศกาลสงกรานต์ จัดกิจกรรม “ตรวจรถฟรี ขับขี่ปลอดภัย” ตรวจเช็กความพร้อมรถยนต์และรถจักรยานยนต์เบื้องต้น ฟรี!!! ณ ศูนย์บริการของภาคีเครือข่ายภาครัฐและเอกชนทั่วประเทศ ตั้งแต่บัดนี้ - 15 เมษายน 256
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า เทศกาลสงกรานต์เป็นช่วงวันหยุดยาวที่ประชาชนนิยมเดินทางกลับภูมิลําเนาหรือไปพักผ่อนท่องเที่ยวตามสถานที่ต่าง ๆ ทําให้มีการใช้รถใช้ถนนเป็นจํานวนมากซึ่งอาจจะมีความเสี่ยงต่อการเกิดอุบัติเหตุบนท้องถนนเจ้าของรถจึงควรตรวจเช็กสภาพรถให้มีความพร้อมก่อนเดินทางทุกครั้งเพื่อให้เกิดความปลอดภัยตลอดการเดินทางช่วงเทศกาลสงกรานต์ กรมการขนส่งทางบก (ขบ.) ได้ร่วมกับภาคีเครือข่ายทั้งภาครัฐและเอกชนจัดกิจกรรม “ตรวจรถฟรี ขับขี่ปลอดภัย” เพื่อให้บริการตรวจสภาพความพร้อมของรถยนต์และรถจักรยานยนต์เบื้องต้นก่อนเดินทาง กว่า 20 รายการ โดยไม่คิดค่าบริการ เช่น การตรวจระบบเบรก สภาพยาง การทํางานของเครื่องยนต์ ระดับน้ํามันเครื่องและความสกปรกของน้ํามันเครื่อง หม้อน้ําและรอยรั่ว ไส้กรองอากาศ การทํางานของไฟส่องสว่างและไฟสัญญาณต่าง ๆ เป็นต้น ซึ่งจะได้รับการดูแลจากช่างผู้ชํานาญงาน นอกจากนี้ บางหน่วยงานยังมีบริการตรวจเช็กลูกหมากปีกนก ลูกปืนล้อ ตรวจถังน้ํามันเชื้อเพลิง รวมถึงท่อและข้อต่อน้ํามันเชื้อเพลิงให้เพิ่มเติม ทั้งยังให้ส่วนลดค่าอะไหล่บางรายการอีกด้วย เจ้าของรถยนต์และรถจักรยานยนต์สามารถนํารถเข้ารับบริการที่ศูนย์บริการของภาคีเครือข่ายภาครัฐและเอกชนทั่วประเทศรวมกว่า 2,000 แห่ง ที่มีป้ายประชาสัมพันธ์ “ตรวจรถฟรี ขับขี่ปลอดภัย” ได้ตั้งแต่บัดนี้ - 15 เมษายน 2565
อธิบดีกรมการขนส่งทางบก กล่าวเพิ่มเติมว่า ขบ. ได้จัดกิจกรรม “ตรวจรถฟรี ขับขี่ปลอดภัย” มาอย่างต่อเนื่องทั้งเทศกาลปีใหม่และสงกรานต์ โดยมีเป้าหมายเพื่อส่งเสริมและสร้างความตระหนักให้เจ้าของรถเห็นความสําคัญของการตรวจเช็กสภาพความพร้อมของรถ เครื่องยนต์และอุปกรณ์ส่วนควบของรถก่อนการเดินทาง ซึ่งจะช่วยป้องกันและลดอุบัติเหตุที่เกิดจากความบกพร่องของตัวรถได้โดยได้รับความร่วมมือเป็นอย่างดีจากภาคีเครือข่ายภาครัฐและเอกชน ได้แก่ กรมพัฒนาฝีมือแรงงาน สมาคมผู้ประกอบการรถจักรยานยนต์ไทย สมาคมอุตสาหกรรมยานยนต์ไทย สมาคมการค้าไทย - ยุโรป สถาบันยานยนต์ สมาคมตรวจสภาพรถเอกชนไทย บริษัท โตโยต้า มอเตอร์ ประเทศไทย จํากัด บริษัท ตรีเพชร อีซูซุเซลส์ จํากัด บริษัท ไทยยามาฮ่ามอเตอร์ จํากัด บริษัท ไทยฮอนด้า แมนูแฟคเจอริ่ง จํากัด บริษัท มาสด้า เซลส์ (ประเทศไทย) จํากัด บริษัท ฮุนได มอเตอร์ไทยแลนด์ จํากัด บริษัท เอสเอไอซี มอเตอร์ ซีพี จํากัด บริษัท เอ็มจี เซลส์ (ประเทศไทย) จํากัด บริษัท ฟอร์ซเวย์ (ประเทศไทย) จํากัด บริษัท นิสสัน มอเตอร์ (ประเทศไทย) จํากัด บริษัท มิตซูบิชิ มอเตอร์ส (ประเทศไทย) จํากัด บริษัท ซูซูกิโมโตเซลส์คอร์ปอเรชั่น (ประเทศไทย) จํากัด บริษัท คาวาซากิ มอเตอร์ เอ็นเตอร์ไพรส์ จํากัด บริษัท บางจาก คอร์ปอเรชั่น จํากัด (มหาชน) บริษัท คาร์เวิลด์ คลับ จํากัด บริษัท ทีซี ซูบารุ (ประเทศไทย) จํากัด บริษัท ซูซูกิ มอเตอร์ (ประเทศไทย) จํากัด บริษัท ฮอนด้าออโตโมบิล (ประเทศไทย) จํากัด บริษัท บี - ควิก จํากัด บริษัท กลางคุ้มครองผู้ประสบภัยจากรถ จํากัด บริษัท วิริยะประกันภัย จํากัด (มหาชน) และบริษัท เทเวศประกันภัย จํากัด (มหาชน) ดังนั้น เพื่อป้องกันและลดอุบัติเหตุบนท้องถนนก่อนเดินทางทุกครั้งขอเน้นย้ําให้เตรียมความพร้อมของคนขับและยานพาหนะ รวมทั้งวางแผนและศึกษาเส้นทางล่วงหน้า ควรพักผ่อนให้เพียงพออย่างน้อย 6 - 8 ชั่วโมง ไม่ดื่มเครื่องดื่มแอลกอฮอล์ ขับรถด้วยความระมัดระวังปฏิบัติตามกฎจราจรอย่างเคร่งครัด คาดเข็มขัดนิรภัยและสวมหมวกนิรภัยทุกครั้งเมื่อขับขี่ยานพาหนะ หากมีอาการเมื่อยล้าระหว่างการเดินทางควรหยุดพักให้ผ่อนคลายก่อนเดินทางต่อ และต้องไม่ละเลยการป้องกันตนเองตามมาตรการด้านสาธารณสุขเพื่อป้องกันการแพร่กระจายของโรคติดเชื้อไวรัส COVID-19